**LOOP STATION WORLD CHAMPIONSHIP 2011**

**[ Szabályzat útmutató ]**

***Nevezés / Döntősök válogatása***

**A NEVEZÉS MÓDJA**

1. A nevezés feltétele egy saját video feltöltése a **YouTube** videó megosztó oldalra.
2. A YouTube videó címe a következővel kezdődjön: **[BOSS Loop Contest 2011], majd a jelentkező neve vagy művészneve.**
3. A nevező küldje el a [www.rolandee.hu](http://www.rolandee.hu) weboldalról letölthető, saját adataival kitöltött Nevezési lapot a [bossloop@rolandee.hu](mailto:bossloop@rolandee.hu) e-mail címre.

**A NEVEZÉS ÁLTALÁNOS FELTÉTELEI**

1. A versenyzők bármilyen hangszeren játszhatnak, azonban **kötelező BOSS RC-sorozatú (RC-2, RC-20, RC-20XL, RC-50, RC-3, RC-30)** pedált használni a Loop előadás során.
2. Az egyéb hangszereknek, mint például billentyűs hangszer, vagy effekt pedálok, stb. **nem feltétlenül kell** **BOSS/Roland** márkájúnak lenni.
3. Előre rögzített zenei anyag nem használható a verseny során. A loop darabot élőben, közönség előtt is el kell tudni játszani.
4. A nevezésre használt videó hossza nem haladhatja meg az **öt (5) percet**. Az 5 percet meghaladó hosszúságú videókat kizárjuk a versenyből.
5. A versenyre csak és kizárólag **saját szerzeményű** dallal lehet nevezni. A versenyző garantálja, hogy az általa előadott darab nem sért semmilyen szerzői, előadói jogot.
6. A nevezési határidő: **2011. október 15**. Az ezt követően beérkező nevezéseket nem tudjuk elfogadni.

***Az előadás elbírálásának kritériumai***

1. A versenyzők értékelése a következő szempontok alapján történik:
   * 1. Kreativitás / Képzelőerő / Egyediség
     2. Az RC-sorozatú pedálok lehetőségeinek optimális kihasználása
     3. Zenei kifejezőkészség / előadásmód
2. A nevezési YouTube videó alapján kerül kiválasztásra az a 6-8 versenyző, aki részt vehet 2011 novemberében a kelet-európai döntőn. Itt már élőben, közönség előtt kell előadni a szintén maximum 5 perc hosszúságú saját darabot (ez lehet ugyanaz, mint a nevezésre küldött videó).

***A kelet-európai döntő helyszíne, időpontja és díjai***

1. A kelet-európai döntő időpontja és helyszíne: 2011. november 19. Horvátország, Osijek (Eszék).
2. A nyertesek a következő díjakat kapják:
   * 1. Első helyezett: **1,000 USA dollár (750 Euro)** értékű Roland/BOSS termék
     2. Második helyezett**: 500 USA dollár (375 Euro)** értékű Roland/BOSS termék
3. A kelet-európai döntő produkcióit rögzítjük (videó és hang). Az 1. és 2. helyezett videója felkerül a YouTube-ra. Ezután a világszerte lezajlott nemzeti döntők végeztével, a győztesek videói alapján egy nemzetközi zsűri kiválasztja azt a **8 legjobbat**, akik részt vehetnek a **világbajnoki döntőben**.

***A világbajnoki döntő***

**HELYSZÍN és IDŐPONT**

A világbajnoki döntő **2012. március 21**-én – a Frankfurti Zenei Vásár nyitónapján - kerül megrendezésre a németországi **Frankfurtban a King Kamehameha Club**-ban.

**KRITÉRIUMOK**

A világbajnoki döntőn szintén csak **saját szerzemény** adható elő, kizárólag **BOSS RC-sorozatú loopert** lehet használni, előre felvett anyag nem engedélyezett, valamint az előadás időtartama **nem haladhatja meg az** **5 percet**.

**DÍJAK**

1. **helyezett: 3000 USD érétkű Roland / BOSS nyeremény**
2. **helyezett: 2000 USD érétkű Roland / BOSS nyeremény**
3. **helyezett: 1000 USD érétkű Roland / BOSS nyeremény**